ถ้ารู้สึกเบื่อเบอร์เกอร์ยี่ห้อ B หรือ ยี่ห้อ M แล้ว ต้องมาลอง ที่นี่
Chokchai Steakburger อยู่ในซุปเปอร์ของพารากอน ติดกับโซนผลไม้ 

ลักษณะร้านเปิดโล่ง มีที่นั่งเป็นเคาท์เตอร์บาร์ ทั้งการตกแต่งและชุดฟอร์มพนักงานเป็นสไตล์ cowboy
เมื่อเลือกสั่งอาหารแล้ว ระหว่างรอก็จะมองเห็นพนักงานปรุงอาหารให้เรา  หรือไม่อยากรอ จะไปเดินเลือกซื้อ สลัด ซุป น้ำดื่ม ฯลฯ ในซุปเปอร์มาทานด้วยก็ได้ มันดีที่ตรงนี้หล่ะ!!!

เมนูอาหารมีสามประเภท ได้แก่ เบอร์เกอร์ สเต็ก และ ทานเล่น
 
ประเภทเบอร์เกอร์ก็จะมี 3 
Wagyu Steakburger เริ่มที่ 220 บ. 
Kurobuta Steakburger เริ่มที่ 170 บ.
แบบ original Steakburgerl หมู/เนื้อ เริ่มที่ 120 บ.
สามารถเพิ่ม หอมย่าง 10 บ. ชีส 15 บ. หรือเบคอน 20บ. ได้อีก
เบอร์เกอร์ทั้งสามประเภทนั้น ถ้าสั่งแบบ full option ก็เพิ่มเงินอีกเมนูละ 30 บ.

ส่วนประเภทสเต็ก ก็มี 5 แบบ
  Premium Rib Eye Steak 860 บ.
*Dry Aging T Bone Steak 610 บ.
*Dry Aging New York Steak 430 บ.
  Premium Pork Prime Rib 360 บ.
และ T Bone Pork Steak 310 บ.

ประเภททานเล่น ก็มี 3 แบบ
Sausage Frank Beef/Pork 45 บ.
Meet Ball Beef/Pork 40 บ.
French Fried 40 บ.

ตัดสินใจลอง *Dry Aging New York Steak และ original Steakburger หมู อาหารจะเป็นแบบปรุงจานต่อจาน สั่งแล้วถึงทำ รอประมาณสิบนาทีเบอร์เกอร์ก็พร้อมชิม ชิ้นหนามาก ใส่ปากกัดทีเดียวไม่ได้ ต้องค่อยๆเล็ม มีความหวานของหอมย่าง กลิ่นจากการย่างโชยแตะจมูกอย่างแรง ซอสที่ทาเนื้อคล้ายกับซอสสปาเกตตี้มีกลิ่นเครื่องเทศรสเปรี้ยวเผ็ดนิดๆกำลังดี ผักกาดแก้วใช้หลายๆใบม้วนมาเป็นก้อน กัดแล้วกรอบแน่น

สรุปว่า อร่อย ไม่เลี่ยน ซอสเข้ากันได้ดี หอมย่างอร่อยหวานหอม ปริมาณเยอะคุ้มราคา หมูบดเนื้อแน่นๆ ชิ้นหนา
ส่วนสเต็ก เสิร์ฟพร้อมเฟรนช์ฟรายด์ บร็อคโคลี่ แครอทดอง มีซอสพริกไทยดำ กับซอสสีแดง มาให้ dip สั่งความสุกแบบ medium ไป ข้างนอกมีลาย grill สวยงาม ใช้มีดกดเนื้อยังบุ๋มยีดหยุ่นดีแสดงว่า ข้างในชุ่มฉ่ำด้วยน้ำเนื้อ ใช้มีดตัดดูด้านใน เป็นสีชมพู อ่อนนุ่ม ได้รสเนื้อแท้ๆ ไม่ต้องปรุงแต่งมาก และไม่ต้องใช้ซอสเกรวี่ราดให้ชุ่มโชกแบบที่อื่นๆ แค่เนื้อเปล่าๆก็โอเคแล้ว สิ่งที่ชอบอีกอย่างคือ french fried ทอดมาได้แบบกรอบนอก ข้างในนุ่มชุ่มฉ่ำ เพราะใช้มันฝรั่งแบบชิ้นหนา ทานไปดูพนักงานปรุงเมนูของลูกค้าคนอื่นไป โอย มีฟามสุข

คิดราคามาสองเมนู รวมน้ำเปล่า 15 บ. 595 บ. ไม่มี service charge อร่อย คุ้ม  


*หมายเหตุ ( ข้อมูลจาก http://www.foodnetworksolution.com )

การบ่มแบบแห้ง Dry aging โดยการแขวนซากสัตว์ หรือวางชิ้นเนื้อ ไว้ในห้องเย็น (cold storage) ที่สะอาด ออกแบบอย่างถูกสุขลักษณะ ควบคุมอุณหภูมิและความชื้นสัมพัทธ์ ระหว่างการบ่ม ใช้เวลา 2-4 สัปดาห์ระหว่างการบ่ม เอนไซม์โปรตีเอส (protease) ที่มีอยู่ในเนื้อสัตว์ย่อย เส้นใยโปรตีนกล้ามเนื้อ (myofibril) และโปรตีนที่เป็นเนื้อเยื่อเกี่ยวพัน เช่น คอลลาเจนมีผลให้เนื้อมีความนุ่มเพิ่มขึ้น ตามระยะเวลาการเก็บรักษาการบ่มแบบนี้ทำให้เกิดการสูญเสียความชื้นจากบริเวณผิวหน้า จะทำให้เกิดเปลือกแข็งรอบซากสัตว์ซึ่งต้องตัดแต่งออกทิ้งไป เมื่อนำมาปรุงอาหาร เนื้อสัตว์ที่ผ่านการบ่มแบบแห้งจะมีกลิ่นรสเฉพาะตัว เป็นวิธีที่มีค่าใช้จ่ายสูง และใช้เวลานานกว่าการบ่มแบบเปียก